Рональд Уэйн

**Рональд Джеральд Уэйн**&nbsp;()&nbsp;— америкалық Apple Computer, кейіннен Apple Inc. деп аталған компанияның негізін қалаушылардың бірі. Ол Стив Джобс және Стив Вознякпен біріге жұмыс бастаған. Бірақ Рон сосын компаниядағы өз үлесін алудан бас тартқан.
## Өмірбаяны

Рональд Уейн жеке кәсіпкер атанудан бұрын компьютер ойындарын шығарумен айналысатын компанияда Стив Джобспен бірге жұмыс істейді. Уейн компанияның алғашқы логотипін жасаушы, үш жақты келісімді ұйымдастырушы әрі компанияның бірінші нұсқаулықтарын жазушы болып табылады.
Рональд басында Apple-дің 10%-дық үлесіне ие болған. Бірақ компания корпорацияға айналмай тұрып, пайыздық табысын $800-ға сатып жібереді. Заңды келісімшарттар толығымен жүргізілген екен.
1976 жылы компанияға Артур Рок есімді инвестор қосылады. Ол бизнес жобаны жасауға қолқа болып, компания енді корпорацияға айналады. Жаңа құрылған компанияға еш наразылықтың тумауы үшін Уейнге $1500 көлемінде дивидент беріледі. Apple бірінші жылы $174 000, келесі жылы $2,7 миллион, 1978 жылы $7,8 миллион, ал 1980 жылы $117 миллион табысқа жетеді. Тағы екі жылдан кейін корпорацияның табысы миллиардтың алқымын алады. Сонда да Уейн өз акцияларын сатып жібергеніне еш өкінбейтінін айтады..


«*... Бизнесте одан да қиын жағдайға тап болған кездерім болған. Ол екеуі жас, ал менің оларға еріп жүретіндей қауқарым жоқ болатын. Сондықтан бизнестен кетуді ұйғардым,*»


- дейді Рональд. Егер Уейн бастапқыдағы 10%-ын сақтап қалғанда, қазіргі кезде дивиденттің сомасы $35 миллиардқа жеткен болар еді.
## Apple және Рональд
Apple америкалық компаниясы жыл сайын танымал техникалық өнімдерін шығарып, көзді ашып жұмғанша брендке айналатындығымен танымал. Apple-дің өнімдерін қолданып жүрсеңіз, компания туралы білмеуіңіз ағаттық. Мына жазбаны оқи отырып, ағаттықтың орынын толтыруға болады.

Apple компаниясы 1976 жылы 1 сәуірде, яғн, Күлкі күнінде құрылды. Оның негізін қалаушылар – Стивен Гэри Возняк, Стивен Пол Джобс және Рональд Джеральд Уэйн.

Керекті қаржыны табу үшін Стив Возняк сол кезде өте қымбат бағаланатын (500 доллар) Hewlett-Packard инженерлік калькуляторын сатады. Ал Стив Джобс «Фольксваген» көлігін құрбан етеді.

Компанияның логотипінде ең алғашқыда алма астында отырған Исаак Ньютон бейнеленген. Алайда бейне қысылған сайын бұлыңғыр бола түседі. Сол себепті, кейіннен желінген түсті алмаға ауыстырылады. Оны ойлап тапқан Роб Янофф.

Кезінде Рональд Уэйн өз акцияларын серіктестеріне 800 долларға сатып кетеді. Қазір бұл оған 20 миллиард доллар пайда әкелер еді.
## Қызықты деректер
1978 жылы Джобс Уейнді компанияға қайтаруға тырысқан. Дегенмен бизнестің ауыртпалығымен айналысқысы келмеген Рональд «Atari» компаниясындағы ойын құрастыруын жалғастыра береді. Сосын зейнетке шығып, кәрілікті кешеді. Сондай-ақ ол өмірінде ешбір Apple өнімін сатып алмағанын айтады.
Уейнге корпорация өндірісіндегі 12 патенті тиесілі. Бірақ олар Рональдқа жеткілікті табыс келтіре қоймаған. Зейнет жасында ол «Apple негізін салушының басынан кешкендері» (Adventures of an Apple Founder) атты мемуарды баспаға беруді жоспарлап отыр.
## Дереккөздер

## Сыртқы сілтемелер
* Уэйннің сайты
*  
*  
* OMT үшін Уэйннен алынған сұхбат
* Репортаж NPR: «“Lost” Apple Founder Has No Regrets» 13 маусым 2010
* Ron Wayne, Apple Co-Founder, Shares Steve Jobs’ “Richest Man in the Cemetery” Sentiment Almost Verbatim (интервью «Village Voice»2011 

Санат:Apple Inc. қызметкерлері